Korreltjie Kantel | rooi rose Korreltjie Kantel | rooi rose
Op 1 Maart 2017 word dié nuwe album bekendgestel. Die eerste van nog baie optredes regoor Suid-Afrika skop af in Durbanville in die Wes-Kaap. Ná hierdie bekendstelling sal die musikante Luna Paige, Nick Turner en Jamie Jupiter in die pad val en die album en musiekproduksie Korreltjie Kantel na musiekliefhebbers regoor Suid-Afrika bring.
Meer oor Korreltjie Kantel
Drie onverwagse musiekgroepe kom bymekaar om Ingrid Jonker se liefdesgedigte te verwerk en opnuut weer te gee. Hierdie gedigte word verweef met musikale vertolkings van André P Brink en Ingrid Jonker se liefdesbriewe aan mekaar in die sestigerjare. 'n Hartroerende en intieme weergee van verlange, verbondenheid, vernietiging en die vreeslose verrukking van die liefde.
Na 'n suksesvolle debuut op RSG se Radio Kunstefees en optredes by Woordfees en KKNK in 2016, word die musiekteaterproduksie Korreltjie Kantel, verder verwerk vir die verhoog. RSG en Illuminar Produksies span hul kragte saam vir die opname en bekendstelling van dié nuut-verwerkte Korreltjie Kantel in 2017.